IMISLab/GreekWikipedia huggingface dataset:
TTA

Ο True Audio (ακρωνύμιο TTA) είναι ελεύθερος, απλού πραγματικού χρόνου, μη απωλεστικός κωδικοποιητής ήχου, βασισμένος σε προσαρμοστικά προγνωστικά φίλτρα, τα οποία έχουν επιδείξει τα ίδια ή καλύτερα αποτελέσματα συγκρινόμενα με την πλειονότητα των μοντέρνων αναλογικών.

 Μέχρι 30% μη απωλεστική συμπίεση δεδομένων ήχου Αλγόριθμος κωδικοποίησης/αποκωδικοποίησης πραγματικού χρόνου. Γρήγορη ταχύτητα λειτουργίας και ελάχιστες απαιτήσεις συστήματος. Μπορεί να μεταγλωττιστεί και να εκτελεστεί σε πολλές διαφορετικές πλατφόρμες. Ελεύθερος και ανοικτός πηγαίος κώδικας και τεκμηρίωση. Υποστήριξη Υλικού (Hardware).Ο TTA πραγματοποιεί μη απωλεστική πολυκάναλη συμπίεση σε 8, 16 και 24 bit δεδομένων αρχείων ήχου Wav. Με το να είναι «μη απωλεστικός» σημαίνει ότι δεν χάνονται καθόλου δεδομένα/ποιότητα στη συμπίεση - όταν είναι ασυμπίεστα, τα δεδομένα θα είναι πανομοιότυπα με τα πρωτότυπα. Οι αναλογίες συμπίεσης του TTA εξαρτώνται από τον τύπο του μουσικού αρχείου το οποίο συμπιέζεται, αλλά το μέγεθος της συμπίεσης θα βρίσκεται γενικά μεταξύ 30% - 70 % του πρωτότυπου. Η μορφή TTA υποστηρίζει αμφότερες τις πληροφοριακές ετικέτες ID3v1 και ID3v2 Το εγχείρημα TTA παρέχει: Ελέυθερη και απλή μορφή δεδομένων Πρόσθετα για τα πιο δημοφιλή προγράμματα αναπαραγωγής ήχου Φίλτρα TTA DirectShow Tau Producer - βασισμένος σε GUI συμπιεστής για το Λ/Σ Windows Σύνολο των βιβλιοθηκών ανάπτυξης C/C++ του TTA Μη απωλεστική συμπίεση δεδομένων Απωλεστική συμπίεση δεδομένων Συμπίεση δεδομένων ήχου Εγχείρημα Λογισμικού True Audio Θεωρία συμπίεσης Περιγραφή μορφής TTA Αρχειοθετήθηκε 2005-03-05 στο Wayback Machine. Σύγκριση κωδικοποιητών True Audio Αρχειοθετήθηκε 2005-02-05 στο Wayback Machine. Υποστήριξη Hardware Αρχειοθετήθηκε 2005-03-05 στο Wayback Machine. Tau Producer (βασισμένος σε GUI συμπιεστής TTA για Windows) Αρχειοθετήθηκε 2005-06-18 στο Wayback Machine. Στιγμιότυπα οθόνης του Tau Producer Αρχειοθετήθηκε 2005-03-05 στο Wayback Machine. Το εγχείρημα στο Corecodec.Org Το εγχείρημα στο Sourceforge.Net
129 Αντιγόνη

Η Αντιγόνη (Antigone) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,07. Ανακαλύφθηκε το 1873 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της ηρωίδας της ελληνικής μυθολογίας. Το 1979 η ύπαρξη ενός πιθανού δορυφόρου της Αντιγόνης προτάθηκε με βάση την καμπύλη φωτός της. Τρεις επιπροσθήσεις αστέρων από την Αντιγόνη έχουν παρατηρηθεί, από το 1985 μέχρι σήμερα.

 Η μέση διάμετρος της Αντιγόνης είναι 113 έως 120 χλμ. (η μικρότερη τιμή από δεδομένα της επιπροσθήσεως της 11ης Απριλίου 1985, η οποία παρατηρήθηκε από το Κολοράντο. Η μάζα της εκτιμάται σε 2,0 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Αντιγόνης εκτιμάται σε 3,49 cm/sec², δηλαδή η βαρύτητα εκεί είναι 281 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 66,1 m/sec (238 χιλιόμετρα την ώρα). Ο φασματικός τύπος της Αντιγόνης είναι M (μεταλλικός), με παρατηρήσεις ραντάρ να δείχνουν κυριαρχία των μετάλλων νικελίου και σιδήρου στη σύστασή της. Πιθανότατα η Αντιγόνη, όπως και άλλοι παρόμοιοι αστεροειδείς, προήλθε από τον πυρήνα ενός πολύ μεγάλου αστεροειδή όπως η 4 Εστία, ο οποίος διαλύθηκε από πρόσκρουση και ο οποίος είχε διαφοροποιημένο εσωτερικό. Η μέση θερμοκρασία στην επιφάνειά της εκτιμάται σε 109 βαθμούς Κελσίου κάτω από το μηδέν. Η Αντιγόνη περιστρέφεται γύρω από τον εαυτό της μία φορά κάθε 4 ώρες 57 λεπτά και 26 δευτερόλεπτα, όπως διακριβώθηκε από καμπύλες φωτός που λήφθηκαν το 1990 από το Αστεροσκοπείο Κολλουράνια-Τεράμο της Ιταλίας. Τροχιά από το JPL (Java) / Εφημερίδα
Κάρμεν Σαλίνας

Η Κάρμεν Σαλίνας (Carmen Salinas, γεννημένη ως Κάρμεν Σαλίνας ΛοσάνοCarmen Salinas Lozano,5 Οκτωβρίου 1939 -9 Δεκεμβρίου 2021) ήταν Μεξικανή ηθοποιός, θεατρική επιχειρηματίας και πολιτικός. νοσηλευόταν σε νοσοκομείο της πόλης του Μεξικού από τις πρώτες πρωινές ώρες της 11ης Νοεμβρίου, επειδή υπέστη σοβαρό πρόβλημα υγείας που την οδήγησε στην εντατική και σε κώμα.Απεβίωσε συνεπεία εγκεφαλικού επεισοδίου σε ηλικία 82 ετών στις 9 Δεκεμβρίου 2021

 La vecindad - 1964, ως Κούκα La vida inútil de Pito Pérez - 1970, (ταινία) Sublime redenció - 1971 Bellas de noche - 1975, (ταινία) Noches de cabaret - 1978, (ταινία) Elisa - 1979 Las noches del Blanquita - 1981,(ταινία) Las pobres ilegales - 1982, (ταινία) El tonto que hacía milagros - 1984, (ταινία) Casos de alarma - 1986, (ταινία) Mujer, casos de la vida real - 1986/97, ως (σειρά) Alicia en el país del dólar - 1988, (ταινία) Solo para adúlteros - 1989, (ταινία) Policía rural - 1990, (ταινία) Un toque angelical - 1992, (ταινία) Cita en el paraíso - 1992, (ταινία) María Mercedes - 1992/93, ως Δόνια Φιλογόνια El superman - 1993, (ταινία) María la del barrio - 1995/96, ως Αγριπίνα Πέρες Reclusorio - 1997, (ταινία) Aventurera - 1997/13, (θέατρο) Entre el amor y el odio - 2002, ως Κονσουέλο "Τσέλο" Velo de novia - 2003, ως Μαλβίνα Γκονσάλες Man on Fire - 2004, (ταινία) Zapata - El sueño del héroe - 2004, (ταινία) La misma luna - 2007, (ταινία) Victorio - 2008, (ταινία) Labios rojos - 2009, (ταινία) La rosa de Guadalupe - 2009, ως (σειρά) Mujeres asesinas - 2009, ως Κάρμεν Χιμένες (σειρά, σεζόν:2, επεισόδιο:13, "Κάρμεν, Η τιμημένη") Triunfo del amor - 2010/11, ως Δόνια Μιλάγρος Ρόμπλες χηρ. ντε Μαρτίνες/ντε Μπράβο La otra familia - 2011, (ταινία) ¿Alguien ha visto a Lupita? - 2011, (ταινία) Porque el amor manda - 2012/13, ως Λουίσα "Τσατσίτα" Ερρέρα El crimen del Cácaro Gumaro - 2014, (ταινία) Mi corazón es tuyo - 2014/15, ως Γιολάντα Βελάσκο χηρ. ντε ντε Βάσκες ντε Κάστρο Sueño de amor - 2016, ως Μαργαρίτα Μανσανάρες χηρ. ντε Φιέρρο Nosotros los guapos - 2016-σήμερα, ως Δόνια Ρεφούχιο "Κούκα" Ενκαρνασιόν Φλόρες ντε Γκοδίνες (σειρά) Añoranzas - 2018, (ταινία) Mi marido tiene más familia - 2018/19, ως Δόνια Κρισάντα Ντίας χηρ. ντε Κόρσεγα Βραβεία TVyNovelasΒραβεία Calendario de OroΒραβεία Califa de OroΒραβεία TV Adicto GoldenΒραβεία Diosas de Plata Κάρμεν Σαλίνας στην IMDb Biografía de Carmen Salinas Αρχειοθετήθηκε 2013-09-10 στο Wayback Machine. (en esmas.com) Ficha de legisladora Ficha de la cámara de diputados
Βαρτασέν

Το Ογούζ (αζερικά: Oğuz), και πρώην Βαρτασέν (αρμενικά: Վարդաշեն), είναι πόλη, δήμος και η πρωτεύουσα του διαμερίσματος Ογούζ στο Αζερμπαϊτζάν. Το χωριό κατοικούνταν από Αρμένιους και Ούντι πριν από την έξοδο των Αρμενίων από το Αζερμπαϊτζάν μετά το ξέσπασμα της σύγκρουσης του Ναγκόρνο-Καραμπάχ.

 Πριν από το 1991 η πόλη ονομαζόταν Βαρτασέν (αρμενικά: Վարդաշեն), που σημαίνει πόλη των τριαντάφυλλων στα αρμενικά. «Βαρντ» σημαίνει τριαντάφυλλο και «σεν» σημαίνει πόλη ή χωριό. Αυτό αναφέρεται στην αφθονία των τριαντάφυλλων που φυτρώνουν φυσικά σε αυτό το μέρος. Ένας κολοφώνας σε αρμενικό χειρόγραφο που χρονολογείται από το 1466 προτείνει πιθανώς παλαιότερες δίγλωσσες παραλλαγές του ονόματος: Γκιουλστάν (αρμενικά: Գիւլստան) και Βαρντούντ (αρμενικά: Վարդուդ). Η πόλη μετονομάστηκε σε Ογούζ το 1991 κατά την εκδίωξη του αρμενικού και αυτόχθονου πληθυσμού ομιλητών της γλώσσας Ούντι. Το όνομα Ογούζ, που δόθηκε στην πόλη το 1991, είναι αφιερωμένο στην παλιά τουρκική φυλή των Ογούζων.
Ιωάννης της Αραγονίας (πατριάρχης)

Ο Ιωάννης, ισπαν. Juan (1304 - 1334) από τον Οίκο της Βαρκελώνης ήταν αρχιεπίσκοπος τού Τολέδο (1319-28) και της Ταρραγόνα (1317-34). Επίσης Λατίνος πατριάρχης της Αλεξανδρείας (1328-34).

 Ήταν ο τρίτος γιος τού Ιακώβου Β΄ δούκα της Αραγωνίας και της Λευκής των Καπετιδών-Ανζού, κόρης τού Καρόλου Β΄ της Νάπολης. Το 1319 έγινε αρχιεπίσκοπος τού Τολέδο και το 1327 αρχιεπίσκοπος της Ταρραγόνα. Το 1328 έπαυσε από τη θέση του στο Τολέδο και έγινε Λατίνος πατριάρχης της Αλεξανδρείας. Κράτησε τις δύο αυτές θέσεις, ώσπου απεβίωσε σε ηλικία 30 ετών. Στη θέση τού πατριάρχη είχε διαδεχθεί τον Οντόνε Σάλα· τον Ιωάννη διαδέχθηκε ο Γκυγιώμ ντε Σανάκ. Patriarchate of Alexandreia
Βραβεία Αμερικανικής Ακαδημίας Κινηματογράφου 1953

Η 26η Απονομή των Βραβείων της Ακαδημίας Κινηματογράφου, που τίμησε τις καλύτερες ταινίες οι οποίες προβλήθηκαν το έτος 1953, έλαβε χώρα στις 25 Μαρτίου 1954 στο Θέατρο RKO Pantages στο Χόλιγουντ της Καλιφόρνιας, καθώς και στο θέατρο NBC Century στην Νέα Υόρκη.

 Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας. Όσο υπάρχουν άνθρωποι / Από εδώ ως την αιωνιότητα Ιούλιος Καίσαρ Ο Χιτών Διακοπές στη Ρώμη Άρπαγες της γης Φρεντ Τσίνεμαν - Όσο υπάρχουν άνθρωποι Τζορτζ Στίβενς - Άρπαγες της γης Τσαρλς Γουόλτερς - Λίλι Γουίλιαμ Γουάιλερ - Διακοπές στη Ρώμη Μπίλι Γουάιλντερ - Ο καταδότης του θαλάμου 17 Γουίλιαμ Χόλντεν - Ο καταδότης του θαλάμου 17 Μοντγκόμερι Κλιφτ - Όσο υπάρχουν άνθρωποι Μπαρτ Λάνκαστερ - Όσο υπάρχουν άνθρωποι Ρίτσαρντ Μπάρτον - Ο χιτών Μάρλον Μπράντο - Ιούλιος Καίσαρ Όντρεϊ Χέπμπορν - Διακοπές στη Ρώμη Άβα Γκάρντνερ - Μογκάμπο Λέσλι Καρόν - Lili Ντέμπορα Κερ - Όσο υπάρχουν άνθρωποι Μάγκι ΜακΝαμάρα - Το Γαλάζιο Φεγγάρι Επίσημος ιστότοπος (Αγγλικά)
Πρωτάθλημα πετοσφαίρισης ανδρών Volleyleague 2021-2022

Το πρωτάθλημα Ελλάδας βόλεϊ ανδρών της περιόδου 2021–22 ήταν το 54ο Εθνικό πρωτάθλημα και το 12ο με την επωνυμία Βόλεϊ Λιγκ. Διεξήχθη από την ΕΣΑΠ με τη συμμετοχή οκτώ ομάδων. Το πρωτάθλημα ξεκίνησε το Σάββατο 16 Οκτωβρίου 2021 και έγινε με ένα διαφορετικό σύστημα διεξαγωγής. Ολοκληρώθηκε στις 28 Απριλίου 2022 με τον Παναθηναϊκό να αναδεικνύεται πρωταθλητής και τον πασαδόρο του, Άξελ Γιάκομπσεν MVP του πρωταθλήματος.

 Στη Βόλεϊ Λιγκ της περιόδου 2021-22 μετέχουν οι οκτώ ομάδες της προηγούμενης σεζόν αφού δεν υποβιβάστηκε αλλά ούτε και προβιβάστηκε καμία. Στην δεύτερη φάση του πρωταθλήματος συνεχίζουν οι 6 πρώτες ομάδες της βαθμολογίας μεταφέροντας την βαθμολογική τους απόσταση απ' την έκτη ομάδα (Α.Ο.Π. Κηφισιάς) δια του 2 (στρογγυλοποίηση προς τα πάνω όπου χρειάζεται), σε ένα μίνι πρωτάθλημα 10 αγωνιστικών που θα κρίνει την τελική κατάταξη. (Παράδειγμα: ΠΑΟΚ - Κηφισιά 37-14 = 23/2 = 11,5 = με 12 βαθμούς θα ξεκινήσει ο ΠΑΟΚ την β' φάση) Στα πλει αουτ αγωνίστηκαν η 7η και 8η της κατάταξης με πλεονέκτημα έδρας στην ομάδα που τερμάτισε 7η. Ο ΟΦΗ επικράτησε του Φιλίππου με 4-0 νίκες. Με βάση την προκήρυξη η ομάδα που συμπλήρωσε 4 νίκες κατατάχθηκε στην 7η θέση και έμεινε στην κατηγορία για τη σεζόν 2021-22. Η άλλη ομάδα κατατάχθηκε στην 8η θέση για τη σεζόν 2021-22 και θα παίξει μπαράζ με την τρίτη ομάδα της Pre League, μέχρι την συμπλήρωση των δυο (2) νικών για το τρίτο εισιτήριο στην κατηγορία. Ο Φίλιππος Βέροιας στη συνέχεια αντιμετώπισε τον τρίτο της Πρε Λιγκ, Άθλο Ορεστιάδας, με έπαθλο τη δέκατη και τελευταία θέση συμμετοχής στη volley league της επόμενης περιόδου. Ο Άθλος επικράτησε του Φιλίππου με 2-0 και κέρδισε την άνοδο για πρώτη φορά στην ιστορία του.
Μπέλλα-Πάις

Το Μπέλλα-Πάις είναι κοινότητα της επαρχίας Κερύνειας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. Αββαείο Μπελαπάις «Belapais». www.prio-cyprus-displacement.net. Αρχειοθετήθηκε από το πρωτότυπο στις 29 Σεπτεμβρίου 2018. Ανακτήθηκε στις 29 Σεπτεμβρίου 2018.
Μαρία Αμαλία της Βραζιλίας

H Μαρία Αμαλία, (πορτογαλ. Maria Amélia de Bragança, infanta do Brasil (1 Δεκεμβρίου 1831 - 4 Φεβρουαρίου 1853) από τον Οίκο της Μπραγκάνσα ήταν πριγκίπισσα της Βραζιλίας.

 Η Μαρία Αμαλία ήταν η τέταρτη επιζήσασα κόρη (μόνο τέκνο από τον 2ο γάμο) του Πέτρου Α΄ της Βραζιλίας και Δ΄ της Πορτογαλίας και της Αμαλίας των Μπωαρναί, κόρης του Ευγένιου δούκα του Λόιχτενμπεργκ. Η Μαρία Αμαλία Αυγούστα Ευγενία Ιωσηφίνα Λουίζα Θεοδολίνδη Ελοϊζα Φραγκίσκη Ξαβερία ντε Πάουλα Γαβριέλα Ραφαέλα Γκονζάγκα γεννήθηκε στο Παρίσι, μετά την παραίτηση του πατέρα της από τον θρόνο της Βραζιλίας υπέρ του γιου του δον Πέτρου Β΄. Στην Πορτογαλία βασίλευε η πρώτη κόρη του Πέτρου Α΄, η Μαρία Β΄ της Πορτογαλίας, την εξουσία όμως σφετερίστηκε ο μικρότερος αδελφός του Μιχαήλ Α΄ της Πορτογαλίας. Έτσι, πριν η Μαρία-Αμαλία γίνει ενός έτους, ο πατέρας της επέστρεψε στην Πορτογαλία, όπου -έπειτα από έναν επιτυχή πόλεμο εναντίον τού Μιχαήλ Α΄- αποκατέστησε τη Μαρία Β΄ στον θρόνο. Λίγες μήνες αργότερα ο Πέτρος Α΄ ασθένησε από φυματίωση και απεβίωσε. Τότε η μητέρα της την πήρε στην Πορτογαλία, όπου έμεινε τον περισσότερο χρόνο της ζωής της. Αν και δεν επισκέφθηκε ποτέ τη Βραζιλία, ο ετεροθαλής αδελφός της Πέτρος Β΄ της Βραζιλίας της απένειμε τον τίτλο της πριγκίπισσας της Βραζιλίας. Είχε μνηστευτεί με τον Μαξιμιλιανό Α΄ των Αψβούργων-Λωρραίνης, αλλά αυτή ασθένησε από φυματίωση. Μεταφέρθηκε στην πόλη Φουνσάλ της νήσου Μαντέιρα για το υγειινό της κλίμα. Παρά ταύτα η υγεία της χειροτέρευσε και η Μαρία Αμαλία απεβίωσε 22 ετών. Η σορός της μεταφέρθηκε και τάφηκε στο Βασιλικό Πάνθεον του Οίκου των Μπραγκάνσα. Σχεδόν 130 έτη μετά το λείψανό της μεταφέρθηκε στη Βραζιλία. Στη μνήμη της, η μητέρα της χρηματοδότησε την κατασκευή στο Φουνσάλ του νοσοκομείου "Πριγκίπισσα δόνα Μαρία Αμαλία". Ο μνηστήρας της ταξίδευσε στη Μαδέιρα και στη Βραζιλία για προσκύνημα και αυτό επηρέασε το να αποδεχθεί τον θρόνο του Μεξικού το 1864. Almeida, Sylvia Lacerda Martins de (1973). Uma filha de D. Pedro I: Dona Maria Amélia (in Portuguese). São Paulo: Companhia Editora Nacional. OCLC 633948363.
Μεσκνέτ

Στην αρχαία Αιγυπτιακή μυθολογία η Μεσκενέτ, ήταν η θεά των γεννήσεων και η δημιουργός του Κα -το οποίο είναι σύμφωνα με την αρχαία Αιγυπτιακή θρησκεία μέρος της ψυχής- του κάθε παιδιού που γεννιόταν, και το οποίο εμφυσούσε σε αυτό τη στιγμή της γέννησης. Λατρευόταν από τους Αιγυπτίους από τα αρχαία χρόνια.

 Στην αρχαία Αίγυπτο οι γυναίκες γεννούσαν οκλαδόν πάνω σε δύο τούβλα τα οποία ήταν γνωστά τούβλα γέννησης, και η Μεσκενέτ ήταν η θεά που σχετίζονταν με αυτόν τον τρόπο γέννας. Έτσι, στην τέχνη αναπαριστάται κάποιες φορές σαν τούβλο με γυναικείο κεφάλι, έχοντας σε αυτό μια μήτρα αγελάδας. Άλλες φορές απεικονίζεται ως γυναίκα, πάλι με μήτρα αγελάδας στο κεφάλι της. Καθώς ήταν η υπεύθυνη για τη δημιουργία του Κα, ήταν συνυφασμένη με το πεπρωμένο. Έτσι, αργότερα λέγεται ότι κάποιες φορές σχημάτιζε ζευγάρι με τον Σάι, που έγινε θεότητα του πεπρωμένου ως εξέλιξη της αφηρημένης έννοιας του πεπρωμένου και της μοίρας. Η Μεσκενέτ κατέχει κεντρικό ρόλο στην τελευταία ιστορία του Παπύρου Γουέστκαρ. Η ιστορία διηγείται την γέννηση των Ουζερκάφ, Σαχουρέ και Νεφεριρκαρέ, τριών πρώτων φαραώ της Πέμπτης Δυναστείας, που σε αυτήν την ιστορία είναι τρίδυμα. Αμέσως μετά τη γέννηση του κάθε παιδιού, εμφανίζεται η Μεσκενέτ και προφητεύει ότι αυτό θα γίνει βασιλιάς της Αιγύπτου. Ταουρέτ
Έγκλημα στα παρασκήνια (ταινία)

Το Έγκλημα στα παρασκήνια είναι τίτλος ελληνικής κινηματογραφικής ταινίας του 1960 με τους Αλέκο Αλεξανδράκη, Τίτο Βανδή, Χρήστο Τσαγανέα, Ζωρζ Σαρρή, Μάρω Κοντού, Δήμο Σταρένιο. Το σενάριο είναι του γνωστού συγγραφέα αστυνομικών μυθιστορημάτων Γιάννη Μαρή, βασισμένο στο ομότιτλο μυθιστόρημα του ίδιου.

 Η γνωστή πρωταγωνίστρια του θεάτρου Ρόζα Δελλή (Έφη Μελά) δολοφονείται και ταυτόχρονα ένας από τους ηθοποιούς του θιάσου εξαφανίζεται. Η αστυνομία, με τον αστυνόμο Μπέκα (Τίτος Βανδής), αλλά και ο διευθυντής μιας εφημερίδας, αναζητούν την άκρη του νήματος για τον εντοπισμό του δολοφόνου. Αρχικά, τρία είναι τα ύποπτα πρόσωπα: ο ζεν-πρεμιέ του θιάσου Χάρης Αποστολίδης (Θανάσης Μυλωνάς) που διαπληκτίστηκε με το θύμα τη νύχτα του φόνου, ένας άγνωστος που την επισκέφτηκε το ίδιο βράδυ και η συνάδελφός της Έλενα Παυλίδη (Μάρω Κοντού) που πάντα τη μισούσε. Γρήγορα γίνεται φανερό ότι η υπόθεση ξεκινά από τον καιρό της γερμανικής Κατοχής και το έγκλημα είναι αισθηματικής φύσεως. Ο δημοσιογράφος Μακρής (Αλέκος Αλεξανδράκης), εκ μέρους της εφημερίδας, καταφέρνει τελικά να βρει την άκρη, βοηθώντας έτσι και τον Μπέκα. Δολοφόνος αποδεικνύεται ότι είναι ο Παύλος Στεφάνου (Χρήστος Τσαγανέας), φίλος και προστάτης της νεκρής, αλλά και θύμα εκβιασμού (μετά το φόνο) του αγνώστου που επισκέφθηκε τη Ρόζα στα παρασκήνια. Ο άγνωστος αυτός ήταν ο σύζυγός της Μάκης Αγγέλογλου (Γκίκας Μπινιάρης), για τον οποίο όλοι πίστευαν ότι είχε πεθάνει στην Κατοχή. Η ταινία, που ακολουθεί τη συνταγή των αμερικανικών φιλμ νουάρ, αποτελεί ένα από τα καλύτερα ελληνικά δείγματα του είδους, τιμήθηκε με δύο βραβεία στο 1ο Φεστιβάλ Κινηματογράφου Θεσσαλονίκης 1960: Φωτογραφίας (Αριστείδης Καρύδης-Φουκς) Β' γυναικείου ρόλου (Ζωρζ Σαρή)Τη μουσική για την ταινία έχει γράψει ο Μίμης Πλέσσας δίνοντας ένα λαμπρό δείγμα ελληνικής τζαζ, είδους που συνηθιζόταν στην επένδυση ταινιών νουάρ. Επίσης πήρε μέρος στο Διεθνές Κινηματογραφικό Φεστιβάλ των Καννών το 1961 σε ανεπίσημη προβολή. Είναι η πρώτη ελληνική ταινία που πουλήθηκε για διανομή στην αμερικάνικη αγορά. Το 2007, η ταινία προβλήθηκε στο 48ο Φεστιβάλ Κινηματογράφου Θεσσαλονίκης στο πλαίσιο του αφιερώματος Σε σκοτεινούς δρόμους: Το φιλμ νουάρ στον ελληνικό κινηματογράφο. Το σενάριο έχει αρκετές διάφορες με το βιβλίο. Οι θανατοι στην ταινία είναι δύο αλλά στο βιβλίο τρεις. Στην ταινία ο πραγματικός ένοχος βρίσκεται από την αστυνομία αλλά στο βιβλίο όχι. Έγκλημα στα παρασκήνια στη cine.gr
Κυβερνεία της Ιορδανίας

Η Ιορδανία διαιρείται σε δώδεκα κυυβερνεία (μουφάχαζα) από το σύστημα διοικητικών διαιρέσεων του Υπουργείου Εσωτερικών της χώρας. Το 1994, τέσσερα νέα κυβερνεία δημιουργήθηκαν: τα κυβερνεία Γέρασα, Ατζλούν, Μαντάμπα και Άκαμπα. Τα κυβερνεία Γέρασα και Ατζλούν χωρίστηκαν από το κυβερνείο Ιρμπίντ, το Κυβερνείο Μαντάμπα χωρίστηκε από το κυβερνείο Αμμάν και το Κυβερνείο Άκαμπα χωρίστηκε από το κυβερνείο Μαάν. Τα κυβερνεία υποδιαιρούνται περαιτέρω σε επαρχίες (λίγουα) και συχνά σε υποεπαρχίες (κντα).

 Γεωγραφικά, τα κυβερνεία της Ιορδανίας βρίσκονται σε μία από τις τρεις περιφέρειες: τη Βόρεια Περιφέρεια, την Κεντρική Περιφέρεια και τη Νότια Περιφέρεια. Οι τρεις γεωγραφικές περιοχές δεν κατανέμονται ανά περιοχή ή πληθυσμούς αλλά μάλλον από τη γεωγραφική σύνδεση και την απόσταση μεταξύ των πληθυσμιακών κέντρων. Η Νότια Περιοχή χωρίζεται από την Κεντρική Περιφέρεια από τα όρη Μωάβ στο Κυβερνείο Καράκ. Τα πληθυσμιακά κέντρα της κεντρικής και βόρειας περιοχής χωρίζονται γεωγραφικά από τα βουνά του κυβερνείου Γέρασα. Κοινωνικά, τα πληθυσμιακά κέντρα Αμμάν, Σαλτ, Ζάρκα και Μαντάμπα σχηματίζουν μαζί μια μεγάλη μητροπολιτική περιοχή στην οποία οι επιχειρηματικές δραστηριότητες σε αυτές τις πόλεις είναι υπό την επιρροή του Αμμάν, ενώ οι πόλεις Γέρασα, Ατζλούν και Μαφράκ είναι ως επί το πλείστον υπό την επιρροή της πόλης του Ιρμπίντ. Ναχία της Ιορδανίας Κατάλογος πόλεων της Ιορδανίας ISO 3166-2:JO
Τμώλος

Ο Τμώλος είναι μεγάλη οροσειρά της Τουρκίας που βρίσκεται στο δυτικό τμήμα της Μικρασιατικής χερσονήσου. Υψώνεται ανάμεσα στις κοιλάδες του Έρμου και του Κάυστρου ποταμού έχοντας μήκος που ξεπερνά τα 130 χιλιόμετρα. Καταλαμβάνει μεγάλο τμήμα των επαρχιών Σμύρνης και Μανίσας. Η ψηλότερη κορυφή του, που ονομαζόταν στην αρχαιότητα Τέμψη, έχει υψόμετρο 2.157 μέτρα.

 Ο Τμώλος αποτελούσε την καρδιά της αρχαίας Λυδίας. Στους βόρειους πρόποδές του ήταν χτισμένες οι Σάρδεις, η πρωτεύουσα της Λυδίας και στις νότιες πλαγιές του στην κοιλάδα του Κάυστρου, ήταν χτισμένη η Λυδική πόλη Ύπαιπα. Είχε επίσης και ομώνυμη πόλη. Με το βουνό συνδέονταν πολλές παραδόσεις και θρύλοι των Λυδών. Σύμφωνα με έναν μύθο το βουνό πήρε το όνομά του από τον μυθικό βασιλιά των Λυδών Τμώλο, γιο του Άρη και της Θεογόνης. Ο Τμώλος κυνηγώντας στο βουνό που αργότερα πήρε το όνομά του, παρενόχλησε μία συντρόφισσα της Άρτεμης, η οποία είχε καταφύγει στον ναό της θεάς, αδιαφορώντας για την ιερότητα του χώρου. Η Άρτεμη τότε τον τιμώρησε στέλνοντας έναν μαινόμενό ταύρο εναντίον του ο οποίος τον σκότωσε. Μετά το θάνατό του βασίλεψε στη Λυδία η συζυγός του,η Ομφάλη. Κυριότερες πόλεις γύρω από τον Τμώλο είναι σήμερα το Σαλιχλί, που βρίσκεται πολύ κοντά στον αρχαιολογικό χώρο των Σάρδεων και η Φιλαδέλφεια που βρίσκεται στις ανατολικές του πλαγιές. Στον Τμώλο λειτουργεί χιονοδρομικό κέντρο ανατολικά της υψηλότερης κορυφής.
Μαρσέλο Μάρτινς Μορένο

Ο Μαρσέλο Μάρτινς Μορένο (Marcelo Martins Moreno, γεννήθηκε 18 Ιουνίου 1987) είναι Βολιβιανός ποδοσφαιριστής που αγωνίζεται ως επιθετικός. Ένας από τους καλύτερους ποδοσφαιριστές στην ιστορία της χώρας του, είναι κάτοχος του ρεκόρ διεθνών τερμάτων της Εθνική Βολιβίας.

 Ο Μορένο έκανε το επαγγελματικό του ντεμπούτο με την Οριέντε Πετρολέρο της Βολιβίας το 2003 στα 16 του χρόνια. Γεννημένος από πατέρα Βραζιλιάνο και μητέρα Βολιβιανή, μεταπηδήσε στη Βραζιλία και αγωνίστηκε με τη Βιτόρια, όπου είχε την ευκαιρία να αναδείξει το επιθετικό του ταλέντο σημειώνοντας 12 σε 30 αγώνες σε δύο σεζόν. Έκανε και το ντεμπούτο του με τη Βραζιλία Κ-18 και στη συνέχεια με τη Βραζιλία Κ-20. Παράλληλα, ήρθε και η σπουδαία μεταγραφή στην Κρουζέιρο το 2007. Το 2008, ο επιθετικός μετακόμισε στη Σαχτάρ Ντόνετσκ ως δανεικός, με την οποία γνώρισε συλλογική επιτυχία (κατάκτηση Κυπέλλου ΟΥΕΦΑ το 2009 και του πρωταθλήματος Ουκρανίας το 2011) και η ευρωπαϊκή του διαδρομή περιλάμβανε τη Βέρντερ Βρέμης της Γερμανίας και τη Γουίγκαν Αθλέτικ της Αγγλίας.Στα τέσσερα αυτά χρόνια δεν γνώρισε καταξίωση στα ευρωπαϊκά πρωταθλήματα, και το 2012 επανήλθε στη Βραζιλία και τη Γκρέμιο. Το 2014 δόθηκε δανεικός στην Κρουζέιρο, η οποία έγινε πρωταθλήτρια εκείνη τη χρονιά. Ακολούθησε πενταετία παραμονής στην Κίνα και σε τρεις συλλόγους και το 2020 γύρισε πίσω στη Βραζιλία και την Κρουζέιρο, που βρισκόμενη σε κρίση είχε υποβιβαστεί στη δεύτερη κατηγορία.Το 2007 αποφάσισε να ενταχθεί στην εθνική ομάδα της Βολιβίας. Έκανε το ντεμπούτο του στις 12 Σεπτεμβρίου 2007 στην εκτός έδρας νίκη στη Λίμα επί του Περού (0–2). Σκόραρε το εναρκτήριο γκολ στην ιστορική νίκη με 6–1 επί της Αργεντινής στα προκριματικά του Παγκοσμίου Κυπέλλου του 2010. Στο συγκεκριμένο αγώνα σημείωσε δύο γκολ. Στις 12 Νοεμβρίου 2020, ισοφάρισε το ρεκόρ του Χοακίν Μποτέρο με το 20ό διεθνές του τέρμα στην ήττα με 3–2 από τον Εκουαδόρ στα προκριματικά του Παγκοσμίου Κυπέλλου του 2022. Έχει συνολικά 95 συμμετοχές και 30 διεθνή γκολ. Βιτόρια Καμπεονάτο Μπαϊάνο (2) : 2005, 2007Κρουζέιρο Καμπεονάτο Μινέιρο (2) : 2008, 2014 Καμπεονάτο Μπραζιλέιρο Σέριε Α : 2014Σαχτάρ Ντόνετσκ Κύπελλο ΟΥΕΦΑ : 2008–09 Πρωτάθλημα Ουκρανίας : 2010–11Βέρντερ Βρέμης Σούπερ Κύπελλο Γερμανίας (DFL-Supercup) : 2009Φλαμένγκο Κύπελλο Βραζιλίας : 2013Ατομικές διακρίσεις Κορυφαίος σκόρερ Κόπα Λιμπερταδόρες : 2008 Πρώτος σκόρερ πρωταθλήματος Κίνας : 2017 Κατάλογος κορυφαίων διεθνών σκόρερ ποδοσφαίρου ανδρών ανά χώρα Πολυμέσα σχετικά με το θέμα Marcelo Moreno Martins στο Wikimedia Commons
The Sims 3

Το The Sims 3 είναι βιντεοπαιχνίδι προσομοίωσης ζωής που ανήκει στη σειρά The Sims. Αναπτύχθηκε από το The Sims Studio (Maxis) και κυκλοφόρησε από την Electronic Arts. Είναι η συνέχεια του The Sims 2, το οποίο έγινε μεγάλη εμπορική επιτυχία. Το The Sims 3 κυκλοφόρησε αρχικά για Microsoft Windows και Mac OS X. Αργότερα κυκλοφόρησε για PlayStation 3, Xbox 360, Wii, Nintendo DS και Nintendo 3DS. Το The Sims 3 έγινε εμπορική επιτυχία, πουλώντας 1.4 εκατομμύρια αντίτυπα την πρώτη εβδομάδα κυκλοφορίας του. Το Τhe Sims 3 απέκτησε βαθμολογία 86/100 και από το 2010 έχει πουλήσει περισσότερα από 10 εκατομμύρια αντίτυπα κάνοντάς το ένα από τα Best-Seller παιχνίδια για το υπολογιστή όλων των εποχών. Το τελευταίο πακέτο επέκτασης (expansion pack) του παιχνιδιού, ονόματι Into The Future, κυκλοφόρησε τον Οκτώβριο του 2013. Το sequel του παιχνιδιού, το The Sims 4, κυκλοφόρησε τον Δεκέμβριο του 2014.

 Το The Sims 3 ακολουθεί την ίδια λογική με τους προκατόχους του. Δηλαδή οι παίκτες έχουν τον έλεγχο των εικονικών τους ανθρώπων (Sims), οι οποίοι εκτελούν διάφορες δραστηριότητες και δημιουργούν σχέσεις όπως στην πραγματική ζωή. Οι Sims μπορούν να πεθάνουν από γηρατειά ή και πρόωρα από αιτίες όπως φωτιά, πείνα, πνιγμό, ηλεκτροπληξία, κατάρα της μούμιας (στο The Sims 3 World Adventures), από μετεωρίτη (στο The Sims 3 Ambitions), από δίψα (μόνο τα βαμπίρ στο The Sims 3 Supernatural) από κεραυνό (στο The Sims 3 Seasons) από έλλειψη αναπνοής στο βυθό και από "τέρατα" της θάλασσας (στο The Sims 3 Island Paradise). Λίστα με τα χαρακτηριστικά Το The Sims 3, σύμφωνα με την Electronic Arts, την πρώτη εβδομάδα κυκλοφορίας του είχε πουλήσει 1.4 εκατομμύρια αντίτυπα, πράγμα που το έκανε την πιο πετυχημένη κυκλοφορία παιχνιδιού στον υπολογιστή που είχε ποτέ η εταιρεία. Μέχρι και το τέλος του 2009 είχε πουλήσει πάνω από 10 εκατομμύρια αντίτυπα. Το The Sims 3 δέχτηκε γενικά πολύ καλές κριτικές. Το IGN έδωσε στο παιχνίδι 8.9/10 λέγοντας ότι: "Το The Sims 3 είναι μία πολύ καλή εμπειρία και έχει πολλά νέα χαρακτηριστικά σε σχέση με το The Sims 2, όπως είναι 'η ανοιχτή' πόλη". Το GameSpot το βαθμολόγησε με 9/10, λέγοντας ότι το Sims 3 "είναι το καλύτερο στην σειρά, και συνδυάζει με τέλεια ισορροπία το "φρέσκο" με το οικείο". Το PC Gamer του έδωσε 92%, δηλώνοντας ότι είναι το καλύτερο Sims μέχρι τώρα. Τέλος, το Metacritic του έδωσε 86/100 και το GameRankings 86.65%. Επίσημη ιστοσελίδα (ελληνικά)
Μουνιρέ Σουλτάνα (κόρη του Ηγεμόνα Αχμέτ Κεμαλεντίν Εφέντι)

Η Μουνιρέ Σουλτάν (Οθ. Τούρκικα:منیره سلطان‎) (Τούρκικα: Münire Sultan, 5 Απριλίου 1880 - 7 Οκτωβρίου 1939) ήταν κόρη του Ηγεμόνα Αχμέτ Κεμαλεντίν Εφέντι της Οθωμανικής Αυτοκρατορίας.

 Γεννήθηκε στις 5 Απριλίου 1880 στο Παλάτι Ντολμαμπαχτσέ, και ήταν κόρη του Ηγεμόνα Αχμέτ Κεμαλεντίν Εφέντι και της Φατμά Σεζαντίλ Χανίμ.Το 1907, ο Αμπντούλ Χαμίτ διοργάνωσε το γάμο της με τον Μεχμέτ Σαλίχ Πασά, γιο του Μεγάλου Βεζίρη Χαϊρεντίν Πασά της Τυνησίας, ο οποίος ήταν ένας από τους μεγάλους βεζίρηδες του Σουλτάνου Αμπντούλ Μετζίτ Α΄. Ο γάμος πραγματοποιήθηκε στις 10 Ιανουαρίου 1907 στο Παλάτι Γιλντίζ. Μαζί απέκτησαν έναν γιο, τον Σουλτανζάντε Αχμέτ Κεμαλεντίν Μπέη, που γεννήθηκε στις 18 Ιουνίου 1908 στο Παλάτι Νισάντασι.Ο Σαλίχ Πασά κατηγορήθηκε για τη δολοφονία του μεγάλου βεζίρη και στρατηγού Μαχμούτ Σεβκέτ Πασά και καταδικάστηκε σε θάνατο το 1913. Ο Σουλτάνος Μωάμεθ Ε΄ υπέγραψε τη θανατική ποινή χωρίς αντίρρηση, και έτσι ο Σαλίχ απαγχονίστηκε. Κατά την εξορία της αυτοκρατορικής οικογένειας τον Μάρτιο του 1924, η Μουνιρέ και ο γιος της εγκαταστάθηκαν στη Νίκαια της Γαλλίας. Πέθανε στις 7 Οκτωβρίου 1939 στη Νίκαια και είναι θαμμένη εκεί. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover) The Concubine, the Princess, and the Teacher: Voices from the Ottoman Harem. University of Texas Press. 2010. ISBN 978-0-292-78335-5.
FIFA 22

Το FIFA 22 είναι βιντεοπαιχνίδι προσομοίωσης ποδοσφαίρου στη σειρά βιντεοπαιχνιδιών FIFA που αναπτύχθηκε και δημοσιεύθηκε από την Electronic Arts (EA) και κυκλοφόρησε παγκοσμίως στις 27 Σεπτεμβρίου 2021 για Microsoft Windows, PlayStation 4, PlayStation 5, Xbox seriers, Xbox One και Nintendo Switch. Στο εξώφυλλο του παιχνιδιού απεικονίζεται ο Κιλιάν Εμπαμπέ, για 2η συνεχόμενη χρονιά.

 Το παιχνίδι περιέχει δυνατότητα δημιουργίας καριέρα προπονητή ή παίκτη, ultimate team, κανονικού αγώνα, αγώνα Volta και λειτουργία ProClubs. Το παιχνίδι περιλαμβάνει περισσότερα από 30 πρωταθλήματα, περισσότερους από 700 συλλόγους και περισσότερους από 17.000 παίκτες. Για πρώτη φορά, προστέθηκε στο παιχνίδι το Ινδικό πρωτάθλημα και το Κόνφερενς Λιγκ που ιδρύθηκε το 2021. Επίσης, προστέθηκε η έδρα της Μπενφίκα (Ντα Λουζ) και η έδρα της Κάντιθ (Nuevo Mirandilla). Στην ενημέρωση του Ιανουαρίου 2022, προστέθηκε και το Γήπεδο της Μπρέτφορντ και πλέον υπάρχουν όλα τα στάδια της Πρέμιερ Λιγκ 2021-2022. Η Γιουβέντους, η Αταλάντα, η Ρόμα κι η Λάτσιο δεν εμφανίζονται στο παιχνίδι με τις κανονικές τους φανέλες και τα σήματα επειδή η EA Sports δεν εξασφάλισε την αδειοδότηση των δικαιωμάτων. Έτσι, εμφανίζονται ως Πιεμόντε Κάλσιο, Μπέργκαμο ΦΣ, Ρόμα ΦΣ και Λάτιουμ. Ωστόσο, οι παίκτες, υπάρχουν κανονικά. Κάτι αντίστοιχο συμβαίνει και με τις Μπαρτσελόνα και Μπάγερν, ωστόσο στις συγκεκριμένες ομάδες δεν υπάρχουν τα γήπεδα. Τον Φεβρουάριο του 2022, η EA Sports ανακοίνωσε ότι οι ομάδες από τη ρωσική Πρέμιερ Λιγκ και την εθνική ομάδα ποδοσφαίρου της Ρωσίας θα αφαιρεθούν από τα FIFA 22 , FIFA Online και FIFAMobile εν μέσω της εισβολής της χώρας στην Ουκρανία. Η ανακοίνωση έρχεται μετά την απαγόρευση της FIFA και της UEFA σε ρωσικές ομάδες από διοργανώσεις τόσο της FIFA όσο και της UEFA την 1η Μαρτίου 2022. Αυτό ήρθε μόλις λίγες εβδομάδες αφότου η EA απομάκρυνε τον Μάσον Γκρίνγουντ από το παιχνίδι υπό το φως ισχυρισμών σεξουαλικής κακοποίησης κατά της γυναίκας του.(ο παίκτης δεν εμφανίστηκε σε κανένα ματς με την Μάντσεστερ Γιουνάιτεντ μετά τη σύλληψή του). Τον Μάρτιο του 2022, η EA ανέστειλε προσωρινά την μορφή του Ντιέγκο Μαραντόνα από το FIFA 22 μετά από νομική διαμάχη. Εκεί υποστηρίχτηκε ότι η EA είχε διαπραγματευτεί με λάθος άνθρωπο και ως εκ τούτου δεν είχε τα δικαιώματα να χρησιμοποιήσει την ομοιότητα του.
Ρόμπιν Μπένγκτσον

Ο Ρόμπιν Μπένγκτσον (γεννήθηκε 27 Απριλίου 1990 στη Σβενλιούνγκα της Σουηδίας) είναι ένας Σουηδός τραγουδιστής, ο οποίος πήρε μέρος στο Σουηδικό Idol 2008. Εκπροσωπήσε τη Σουηδία στο Διαγωνισμό Τραγουδιού της Eurovision το 2017 στο Κίεβο της Ουκρανίας, με το τραγούδι "I Can't Go On", κατακτώντας την πέμπτη θέση με 344 βαθμούς .

 Ο Μπένγκτσον τερμάτισε τρίτος πίσω από το νικητή Kevin Borg και τον Alice Svensson που τερμάτησε δεύτερος στο Idol 2008. Στα μέσα του 2009, υπέγραψε συμβόλαιο με την Merion Music label βγάζοντας το single "Another Lover's Gone". O Μπένγκτσον ήταν επίσης καλεσμένος στα προγράμματα Idol 2008 της Katrin Zytomierska και στο πρόγραμμα του ZTV, Sexuellt.Το 2010, ο Ρόμπιν πήρε μέρος στο φιλανθρωπικό τραγούδι "Wake Up World" για το "Hjälp Haiti" με τον Karl Martindahl και Daniel Karlsson και επίσης εκτέλεσε το τραγούδι "Long Long Night" με το Kim Fransson (γνωστός από το τηλεοπτικό πρόγραμμα Made in Sweden). Tο 2010, ο Ρόμπιν συμμετείχε στη σουηδική/σκανδιναβική έκδοση του Wipeout, φτάνοντας στον τελικό γύρο όπου τερμάτισε δεύτερος. Έπειτα, συμμετείχε στο Melodifestivalen 2016 με το τραγούδι "Constellation Prize" όπου τερμάτισε πέμπτος.Συμμετείχε στο Melodifestivalen 2017 με το τραγούδι "I Can't Go On" και κέρδισε το διαγωνισμό. Έτσι, επιλέχθηκε να εκπροσωπήσει τη Σουηδία στο διαγωνισμό τραγουδιού της Eurovision 2017 στο Κίεβο. Robin Bengtsson MySpace Robin Bengtsson Twitter Robin Bengtsson page on LastFM
Αγία Τριάδα Αμμοχώστου

Η Αγία Τριάδα είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο ψευδοκράτος της Τουρκικής Δημοκρατίας Βορείου Κύπρου, με το όνομα Σιπάχι.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Agia Trias». www.prio-cyprus-displacement.net. Αρχειοθετήθηκε από το πρωτότυπο στις 23 Σεπτεμβρίου 2018. Ανακτήθηκε στις 23 Σεπτεμβρίου 2018.
Ska' Chou Chou

Το Ska' Chou Chou, (Προφέρεται "Σκα Σου Σου"), είναι ντίσκο τραγούδι του Κλαούντιο Τσεκέτο και των Dee Jay's Gang. Κυκλοφόρησε από την Fonit-Centra στην Ιταλία το 1981 και από τις Music-Box και Fonit-Cetra στην Ελλάδα το 1982. Στην Ελλάδα, ήταν ιδιαίτερα επιτυχές, και ακουγόταν αρκετά συχνά σε πάρτι. Έχει επίσης επανεκτελεστεί από το παιδικό μουσικό συγκρότημα "Ζουζούνια".

 Παρόλο που το τραγούδι διαρκεί 5 λεπτά περίπου, δεν διαθέτει στίχους, αλλά πολλές φορές επαναλαμβάνεται η φράση "One, Two, Ska Chou Chou", ενώ στο τέλος του βίντεο διαθέτει μια φράση με αλλοιωμένη φωνή που αναφέρει τους Dee Jay's Gang, πριν τελειώσει με ένα πονηρό γέλιο. Το τραγούδι θεωρείται ηλεκτρονική μουσική, (συγκεκριμένα Italo Disco) που διαθέτει ντραμς και σαξόφωνο από τους Ουόλτερ Μαρτίνο και Βαλέριο Γκαλαβότι αντίστοιχα. Γράφτηκε από τους Α. Βαλσίγκλιο, Γκ. Μαμπέλλι, καθώς και τον ίδιο τον Τσεκέτο. Αρχικά, το τραγούδι κυκλοφόρησε το 1981 σε ένα διπλό σινγκλ που περιλάμβανε και το τραγούδι Mr. Bunch (ciao a tutti), από την Fonit Centra. Το ίδιο έτος κυκλοφόρησε και άλλο ένα διπλό σινγκλ, σε συνεργασία με τους Enigma, το οποίο διέθετε και το τραγούδι I Love Music, και η έκδοση Ska' Chou Chou! Voltare! Mr. Bunch!, από την Eco Italia. Ένα χρόνο αργότερα, κυκλοφόρησε και στην Ελλάδα, σε συνεργασία με την Music-Box Στην Ελλάδα, παιζόταν συχνά σε παιδικά, αλλά και μη, πάρτι, ενίοτε με την χαρακτηριστική χορογραφία, με σταυρωμένα χέρια προς τα πίσω και χοροπηδητά. Λόγω της δημοτικότητας του τραγουδιού στην Ελλάδα, ιδίως από παιδιά, το τραγούδι έγινε αντικείμενο επανεκτελέσεων Η αυθεντική πρώτη εκτέλεση προστέθηκε στον παιδικό δίσκο Disco Zoo Party (1991), ο οποίος περιελάβανε και άλλα τραγούδια του Τσεκέτο, καθώς και τραγούδια τρίτων καλλιτεχνών που ήταν επιτυχημένα τότε και μερικά πρωτότυπα τραγούδια του καλλιτέχνη Σπύρου Λάμπρου. Στον εν λόγω δίσκο, προστέθηκε και μία επανέκδοση του τραγουδιού ονόματι "Χορεύουμε Σκα Σκα", με στίχους, κάτι που δεν διέθετε η πρωτότυπη έκδοση. Η επανέκδοση αυτή, ερμηνεύτηκε από τον Λάμπρου και την χορωδία. Κατά την δεκαετία του 2000, το παιδικό συγκρότημα Ζουζούνια επανεκτέλεσε το τραγούδι για τον δίσκο "Ακαντού" του 2006. Η δικιά τους εκτέλεση φέρει πολλές ομοιότητες με την προηγούμενη, αλλά διαθέτει φωνητικά από τα μέλη του συγκροτήματος και ορισμένες μικρο-διαφορές στην μουσική υπόκρουση. Γύρισαν επίσης κι ένα βίντεοκλιπ, το οποίο απεικονίζει μια ομάδα διαστημάνθρωπων να χορεύει και να τραγουδάει το τραγούδι.
Φερνάν Λεζέ

Ο Φερνάν Λεζέ (Joseph Fernand Henri Léger, 4 Φεβρουαρίου 1881 - 17 Αυγούστου 1955) ήταν Γάλλος ζωγράφος και γλύπτης, ο οποίος ξεκίνησε από τον κυβισμό, ωστόσο προχώρησε σε πιο εικονικές και εύληπτες παραστάσεις, με αποτέλεσμα να θεωρείται πρόδρομος της Ποπ Αρτ.

 Le modèle nu dans l'atelier (Γυμνό μοντέλο στο ατελιέ, 1913). Νέα Υόρκη, Solomon R. Guggenheim Museum Homme et femme (Άντρας και γυναίκα, 1921). Ινδιανάπολις, Museum of Art Les Constructeurs (Οι κατασκευαστές, 1950). Μπιό, Musée national Fernand Léger Le Campeur (Ο κατασκηνωτής, 1954). Μπιό, Musée national Fernand Léger La Grande Parade sur fond rouge (Η Μεγάλη Παρέλαση σε κόκκινο φόντο, 1958). La grande fleur qui marche (Το μεγάλο λουλούδι που περπατά, γλυπτό, 1952). Χάγη
Πολυκατοικία Δημήτριου Δεβερίκου

Η πολυκατοικία στη γωνία των οδών Πατησίων 195 και Κνωσσού, γνωστή και ως «πολυκατοικία Δημητρίου Δεβερίκου», αποτελεί αξιόλογο δείγμα του πρώιμου μεταπολεμικού μοντερνισμού, ανήκει δε στο ρεύμα του λεγόμενου «κλασικίζοντος μοντερνισμού». Κατασκευάστηκε το 1950. Βρίσκεται στην περιοχή της πλατείας Αμερικής.

 Η πολυκατοικία ξεκίνησε να κατασκευάζεται σε οικόπεδο επί της διασταυρώσεως των οδών Πατησίων και Κνωσσού. Στη θέση της πολυκατοικίας υπήρχε μικρό ισόγειο κτίσμα χαμηλής αρχιτεκτονικής αξίας. Την κατασκευή ανέλαβε ο Δημήτριος Δεβερίκος, εργολάβος με καταγωγή από τη Μύκονο και έντονη κατασκευαστική παρουσία στην ευρύτερη περιοχή. Αρχιτέκτων του κτιρίου υπήρξε ο διαπρεπής Γεώργιος Βίγκος, ο οποίος σχεδίασε τις όψεις και γενικότερα όλη την οικοδομή. Τα έργα ξεκίνησαν το 1950 και ολοκληρώθηκαν εντός του ίδιου έτους. Η οικοδομή διαθέτει καταρχάς εκτεταμένους χώρους υπογείου με κοινόχρηστα πλυντήρια για τις ανάγκες των διαμερισμάτων, διαμέρισμα/κατοικία θυρωρού και τις αποθήκες των συνιδιοκτητών. Ακόμη το κτίριο διαθέτει δύο κλιμακοστάσια υπηρεσίας, ξεχωριστή είσοδο υπηρεσίας από την οδό Κνωσσού και γενικότερα σωστά μελετημένους κοινόχρηστους χώρους. Τα διαμερίσματα διακρίνονται για τα ιδιαίτερα δρύινα δάπεδα αυτών, τα επίσης δρύινα εσωτερικά κουφώματα και τα εξαιρετικής ποιότητας μάρμαρα και μωσαϊκά τους. Όλες οι κατοικίες διαθέτουν δωμάτιο και είσοδο υπηρεσίας. Στο παρελθόν υπήρχε επίσης εσωτερικό σύστημα ενδοεπικοινωνίας μεταξύ θυρωρείου και διαμερισμάτων. Η είσοδος αποτελείται από μεγάλο προθάλαμο, ο οποίος χωρίζεται μέσω δρύινων ενδιάμεσων πορτών Windfang, από το χώρο της κυρίας εισόδου και του θυρωρείου. Το δάπεδο της εισόδου είναι χαρακτηριστικό με μοντέρνα σχέδια μαύρου μαρμάρου Βυτίνας εντός πλαισίου από λευκό πεντελικό μάρμαρο. Ο κύριος όγκος της οικοδομής χωρίζεται σε διάφορα τμήματα, αφού διακόπτεται από συνεχόμενους εξώστες. Η γωνία του κτιρίου αναπτύσσεται σε προεξοχή εν σχέσει με την υπόλοιπη πρόσοψη, δημιουργώντας με αυτόν τον τρόπο μια υπόνοια των έρκερ τα οποία κατά την περίοδο της κατασκευής είχαν καταργηθεί. Χαρακτηριστικά είναι επίσης τα κιγκλιδώματα της πολυκατοικίας, τα οποία συναντώνται στους εξώστες, στις εξώθυρες των διαμερισμάτων και τους φεγγίτες της οικοδομής. Η πολυκατοικία κατοικήθηκε εξαρχής από επιφανείς κατοίκους της πόλης, συγκεντρώνοντας ανά διαστήματα σπουδαία πρόσωπα της πολιτικής και πολιτιστικής ζωής της χώρας εντός αυτής. Υπήρξε κατοικία υψηλόβαθμων πολιτικών, καλλιτεχνών όπως της Μάγιας Λυμπεροπούλου, συγγραφέων, καθηγητών πανεπιστημίου και πολλών άλλων. Το ρετιρέ του κτιρίου κατοικήθηκε στο παρελθόν από γνωστό βουλευτή της Ένωσης Κέντρου.
Έλλη Αβραμίδου

Η Ελισάβετ Αβραμίδου Γκράνλουντ (29 Ιουλίου 1990) επαγγελματικά γνωστή ως Έλλι ΆβρΡαμ, είναι Ελληνοσουηδή ηθοποιός με έδρα τη Βομβάη της Ινδίας. Είναι γνωστή για τη συμμετοχή της στη ταινία του Μπόλυγουντ Kis Kisko Pyaar Karoon. Έγινε γνωστή μετά τη συμμετοχή της στο ριάλιτι Bigg Boss.

 Η Έλλη Αβραμίδου γεννήθηκε στη Στοκχόλμη στις 29 Ιουλίου 1990 και μεγάλωσε στη κοινότητα Τιρεσέ, της Στοκχόλμης. Ο έλληνας πατέρας της, ο Γιάννης Αβραμίδης, είναι μουσικός που κατοικεί στη Σουηδία, Η μητέρα της, Μαρία Γκράνλουντ, είναι διάσημη ηθοποιός και έχει παίξει στην ταινία Φάνι και Αλεξάντερ του Ίνγκμαρ Μπέργκμαν. Η Αβραμίδου παρακολούθησε το λύκειο Φρανς Σάρταου της Στοκχόλμης, στο οποίο αποφοίτησε με πτυχίο στην κοινωνία-οικονομικά. Είχε αναπτύξει ενδιαφέρον για το πατινάζ, το τραγούδι και το χορό. Έλαβε εκπαίδευση στην υποκριτική από τη μητέρα της και τον θείο της που διατηρεί θέατρο στη κομητεία Σκώνε. Η ΆβρΡαμ ένιωσε μια σύνδεση με την Ινδία από τα παιδικά της χρόνια, ενώ στη σουηδική εφημερίδα Mitt i δηλώνει: "Ακόμη και όταν ήμουν πέντε ετών, εντυπωσιάστηκα από τον ινδικό χορό και τα πολύχρωμα ρούχα." Επειδή ο πατέρας της είναι έλληνας μουσικός, βρήκε μερικές ελληνικές μελωδίες που ομοίαζαν με ινδικές. Επίσης, ονειρευόταν να γίνει ηθοποιός του Μπόλυγουντ από την εφηβεία της. Στη Στοκχόλμη υπήρχε ένα μέρος που πωλούσε ταινίες στα Χίντι, απ'όπου συχνά αγόραζε ταινίες από εκεί. Επίσης συνήθιζε να παρακολουθεί ταινίες του Μπόλυγουντ στο YouTube. Στα 17, η ΆβρΡαμ έγινε μέλος της Pardesi Dance Group του Σούντμπιμπεργκ (Στοκχόλμη), και έδωσε συναυλίες χορού, κυρίως σε τραγούδια του Μπόλυγουντ.Η ΆβρΡαμ συμμετείχε σε μερικά πρότζεκτ στη Σουηδία, με πιο γνωστή τη ταινία Förbjuden Frukt του Δεκεμβρίου 2008, όπου έπαιξε τον ρόλο της Σέλεν, της συντρόφου του πρωταγωνιστικού χαρακτήρα. Σε αυτή τη ταινία ερωτεύεται ένα αγόρι με βαρύ ποινικό μητρώο. Έλλη Αβραμίδου στην IMDb Elli Avram, επίσημος λογαριασμός στο Twitter. Elli Avram, επίσημος λογαριασμός στο Facebook.
Λέβαν Γρουζίνσκι

Ο Λέβαν, γιος του Μπακάρ, γεωργιανά: ლევან ბაქარის ძე ή Λέων Μπακάροβιτς Γρουζίνσκι, ρωσικά: Леон Бакарович Грузинский‎, (6 Σεπτεμβρίου 1728 – 23 Ιουνίου 1763) ήταν Γεωργιανός πρίγκιπας τού Οίκου τού Mουχράνι, κλάδου της βασιλικής δυναστείας Μπαγκρατιόνι. Στη Ρωσία έφερε το επώνυμο Γρουζίνσκι (ρωσικά: της Γεωργίας).

 Ο πρίγκιπας Λεβάν ήταν γιος του πρίγκιπα Μπακάρ τού Κάρτλι, που είχε ακολουθήσει τον πατέρα του Βαχτάνγκ ΣΤ΄, βασιλιά τού Κάρτλι, στην εξορία στη Ρωσία το 1724. Ο Λέβαν σπούδασε στο Πανεπιστήμιο της Μόσχας και, πέρα από τα γεωργιανά και τα ρωσικά, γνώριζε λατινικά, γαλλικά και γερμανικά. Όπως πολλά μέλη της οικογένειάς του και συγγενείς του, ακολούθησε στη συνέχεια στρατιωτική σταδιοδρομία. Υπηρέτησε στο επίλεκτο σύνταγμα Iζμαϋλόφσκυ, φτάνοντας στο βαθμό τού δεύτερου ταγματάρχη τού Αυτοκρατορικού Ρωσικού Στρατού. Ο Λέβαν ενδιαφερόταν έντονα για την ιστορία και έγραψε ένα από τα πρώτα γεωργιανά εγχειρίδια στην παγκόσμια ιστορία, που περιγράφει την ιστορία περίπου 50 χωρών και λαών. Ο πρίγκιπας Λέβαν απεβίωσε στις 23 Ιουνίου 1763. Κηδεύτηκε στο μοναστήρι Ντονσκόι στη Μόσχα. Νυμφεύτηκε το 1752 την πριγκίπισσα Aλεξάνδρα Γιακόβλεβνα Σιβίρσκυ (1728-1793), της οποίας η γιαγιά ήταν αδελφή της τσάρισας της Ρωσίας Aγάφυας Γρουσετσκάγιας. Μετά τον γάμο, ο πρίγκιπας Λέβαν μετακόμισε στο χωριό Μπρίνκοβο, προίκα της συζύγου του. Ο πρίγκιπας Λέβαν έζησε 13 χρόνια σε γάμο και άφησε τη σύζυγό του χήρα 35 ετών. Το ζευγάρι είχε εννέα παιδιά, εκ των οποίων η πριγκίπισσα Άννα παντρεύτηκε τον Αλέξανδρο Νταντιάνι, τού Γεωργιανού ευγενούς Οίκου των Νταντιάνι. Τα παιδιά του πρίγκιπα Λεβάν με την πριγκίπισσα Aλεξάνδρα Σιβίρσκυ ήταν: Iακώβ. Δημήτριος. Λέων. Aλέξανδρος. Mάρθα. Ντάρια. Μαρία. Σοφία. Αναστασία.Ο καλλιτέχνης τού 19ου αι. Πιότρ Γρουζίνσκι ήταν απόγονος τού Λέβαν μέσω τού γιου του, Iακώβ. Ήταν ο τελευταίος άμεσος εξ αρρενογονίας απόγονος τού βασιλιά Βαχτάνγκ ΣΤ΄ του Κάρτλι και ο τελευταίος τού κλάδου Γρουζίνσκι. Петров П.Н. Князья Сибирские // История российской геральдики / Н. Дубенюк. — М: Эксмо, 2009. — С. 508. — 576 σ. — (Российская императорская библиотека)
Αγγλοβαυαρική Γλώσσα

Η Αγγλοβαυαρική Γλώσσα ήταν, με αυτές της Προβηγκίας, της Ιταλίας, της Γαλλίας, της Καστίλης, της Αραγωνίας, της Γερμανίας, και της Ωβέρνης, μία από τις οκτώ γλώσσες (ή « επαρχίες ») του Τάγματος των Οσπιταλιέρων του Αγίου-Ιωάννη της Ιερουσαλήμ, που υπήρχαν στα τέλη του 18ου αιώνα.

 Η αγγλοβαυαρική γλώσσα ιδρύθηκε τον Ιανουάριο του 1781. Ήταν διάδοχη κατάσταση της Γλώσσας της Αγγλίας η οποία είχε διαλυθεί το 1540. Είναι εντός αυτής που ιδρύθηκε το τελευταίο προσευχητάριο του Τάγματος : το Μεγάλο Ρωσικό Προσευχητάριο του Αγίου Ιωάννη της Ιερουσαλήμ, το οποίο δημιουργήθηκε στις 15 Ιανουαρίου 1797 μέσω συμφωνίας μεταξύ του Αυτοκράτορα της Ρωσίας Παύλου Α΄ και του Τάγματος του Αγίου Ιωάννη της Ιερουσαλήμ κατόπιν αιτήματος του βαΐλου Τζιούλιο Λίτα, εκπροσώπου του τελευταίου στην Ρωσική Αυλή.
Όδων του Βερμαντουά

Ο Όδων/Εύδης ο παράφρων, γαλλ. Odo/Eudes le fou (απεβ. μετά το 1085) από τον Οίκο των Καρολιδών ήταν κόμης του Βερμαντουά (1080-1085) και μετά κύριος του Σαιν-Σιμόν.

 Ήταν ο μόνος γιος του Ερβέρτου Δ΄ κόμη του Βερμαντουά και της Αδελαΐδας, κόρης και κληρονόμου του Ραλφ Γ΄ κόμη του Βαλουά. Το 1080 διαδέχθηκε στο Βερμαντουά τον πατέρα του και στο Βαλουά τη μητέρα του, αν και ο πατέρας του τον είχε αποκληρώσει. Ήταν μάλλον διανοητικά ασταθής. Το 1085 το συμβούλιο των βαρόνων του πήρε την εξουσία και την έδωσε στην αδελφή του Αδελαΐδα, σύζυγο του Ούγου των Καπετιδών, γιο του Ερρίκου Α΄ της Γαλλίας. Ως αντιστάθμισμα του έδωσαν το Σαιν-Σιμόν, ένεκα του γάμου του με την Χέντβιχ. Δεν έχουμε πληροφορίες γι' αυτόν μετά. Τον 17ο αι. ο Κλωντ ντε Ρουβρουά, ευνοούμενος του Λουδοβίκου ΙΓ΄ της Γαλλίας, παρουσίασε μία πλαστή γενεαλογία, που τον εμφάνιζε ως απόγονο του Όδωνος. Έτσι έγινε κυβερνήτης του Σαιν Σιμόν και το πρόσθεσε στο επώνυμό του: Κλωντ ντε Ρουβρουά, δούκας του Σαιν-Σιμόν. Νυμφεύτηκε την Χέντβιχ, κόρη του ιππότη Βιρομάνντενσις. Biography FMG.ac
Game Boy Advance

Το Game Boy Advance (ιαπωνικά: ゲームボーイアドバンス, συντομογραφία: GBA) είναι φορητή κονσόλα βιντεοπαιχνιδιών έκτης γενιάς που αναπτύχθηκε και κατασκευάστηκε από τη Nintendo και κυκλοφόρησε στις 21 Μαρτίου 2001 στην Ιαπωνία σε τιμή 9.800 γιεν, 11 Ιουνίου 2001 στη Βόρεια Αμερική σε τιμή 149,99 δολαρίων ΗΠΑ, 22 Ιουνίου 2001 στην Ευρώπη και την Αυστραλία σε τιμή 109,99 ευρώ και 8 Ιουνίου 2004 στην Κίνα. Το Game Boy Advance, όπως και το Game Boy Color, διαθέτει έγχρωμη οθόνη. Οι ανταγωνιστές του είναι το Neo Geo Pocket Color, το SwanCrystal μόνο για την Ιαπωνία, το GP32 μόνο για τη Νότια Κορέα, το Tapwave Zodiac και το N-Gage. Έχει επεξεργαστή 32-bit.

 Το Game Boy Advance SP (ゲームボーイアドバンスSP) είναι μια αναβαθμισμένη έκδοση του Game Boy Advance. To "SP" στο Game Boy Advance SP σημαίνει Special. Κυκλοφόρησε στην Ιαπωνία στις 14 Φεβρουαρίου 2003 σε τιμή 12.500 γιεν, στη Βόρεια Αμερική στις 22 Μαρτίου 2003 σε τιμή 99 δολαρίων ΗΠΑ και στην Αυστραλία και στην Ευρώπη στις 28 Μαρτίου 2003 σε τιμή 199,99 δολαρίων Αυστραλίας και 129,99 ευρώ, αντίστοιχα. Σε αντίθεση με το Game Boy Advance, το Game Boy Advance SP είχε σχεδίαση clamshell και διέθετε επαναφορτιζόμενη μπαταρία. Επίσης, το Game Boy Advance SP είχε οπίσθιο φωτισμό, κάτι που δεν είχε το Game Boy Advance. Το Game Boy Micro είναι η δεύτερη αναβάθμιση του Game Boy Advance, καθώς και η τελευταία κονσόλα στη σειρά Game Boy. Κυκλοφόρησε στις 13 Σεπτεμβρίου 2005 στην Ιαπωνία, 19 Σεπτεμβρίου 2005 στη Βόρεια Αμερική, 3 Νοεμβρίου 2005 στην Αυστραλία, και 4 Νοεμβρίου 2005 στην Ευρώπη. Έχει μικρότερες διαστάσεις από το Game Boy Advance και το Game Boy Advance SP, και δεν υποστηρίζει παιχνίδια Game Boy και Game Boy Color.
Δήμος Αράχωβας

Ο Δήμος Αράχωβας ήταν δήμος του νομού Βοιωτίας που λειτούργησε τις περιόδους 1835-1912 και 1946-2010. Κατά την περίοδο 1912-1946 ήταν κοινότητα. Με την εφαρμογή του προγράμματος Καλλικράτης, καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας. Ο Δήμος βρισκόταν στο βορειοδυτικότερο σημείο του νομού και συνόρευε με τον δήμο Διστόμου, την κοινότητα Αντίκυρας και τον νομό Φωκίδας. Καταλάμβανε έκταση 139,5 τ.χλμ. και είχε συνολικό πληθυσμό 4.180 κατοίκους. Έδρα του ήταν η Αράχωβα

 Στον δήμο περιλαμβάνονταν οι παρακάτω οικισμοί η Αράχοβα [3703] το Ζεμενό Αράχοβας [114] τα Καλύβια Λιβαδίου Αράχοβας [363] Ο Δήμος Αράχωβας συστάθηκε το 1946 και προήλθε από την αναγνώριση της πρώην κοινότητας Αράχωβας σε δήμο. Η κοινότητα είχε συσταθεί το 1912 και μέχρι την μετατροπή της σε δήμο είχε μείνει αμετάβλητη. Μέσα στα όρια του δήμου Αράχωβας αναγνωρίστηκαν τα επόμενα χρόνια οι οικισμοί Καλύβια Λιβαδιού Αραχώβης και Ζεμενό. Με την εφαρμογή του προγράμματος Καλλικράτης, το 2011, ο δήμος καταργήθηκε και εντάχθηκε στον νέο διευρυμένο δήμο Διστόμου - Αράχοβας - Αντίκυρας Ο δήμος συστάθηκε για πρώτη φορά στις 18 Οκτωβρίου 1835. Από το 1912 ως το 1946 λειτούργησε ως Κοινότητα. Μετά την επανασύστασή του το 1946, λειτούργησε ως δήμος μέχρι το 2010, οπότε καταργήθηκε. Αράχωβα πληροφορίες & αξιοθέατα
Μάντισον Ρέιν

Η Άσλεϊ Νικόλ Σίμονς (Ashley Nichole Simmons, 5 Φεβρουαρίου 1986) είναι Αμερικανίδα παλαίστρια, που εργάζεται στην εταιρεία πάλης TNA Wrestling. Στα ρινγκ που εμφανίζεται είναι γνωστή ως "Μάντισον Ρέιν".

 Όσο ήταν στο σχολείο η Σίμονς δούλεψε ως μαζορέτα και ήταν σε ομάδα ηθοποιών. Αργότερα, άφησε το σχολείο για να αρχίσει καριέρα στην επαγγελματική πάλη. Αφού πέρασε από διάφορες μικρές εταιρίες, υπέγραψε συμβόλαιο με το TNA Wrestling το 2009. Σύντομα εντάχθηκε στη γυναικεία ομάδα Beautiful People, μαζί με τη Βέλβετ Σκάι και την Ατζελίνα Λοβ. Το 2010, μαζί με την Βέλβετ Σκάι κέρδισαν το Ομαδικό Πρωτάθλημα Γυναικών. Η Μάντισον κατάφερε και ατομική επιτυχία, αφού κέρδισε το Γυναικείο Πρωτάθλημα δύο φορές. Έπειτα συμμάχησε με τη Τάρα και απέκτησαν αντιπαλότητες με άλλες γυναίκες του TNA. Η φιλία τους διακόπηκε, αφού η Μάντισον κέρδισε την Τάρα, για να γίνει Πρωταθλήτρια Γυναικών. Για αρκετούς μήνες διατηρούσε το πρωτάθλημα, συχνά χρησιμοποιώντας ένα γάντι με γέμιση. Η Μάντισον προσπάθησε να γίνει αντιπαθής στο κοινό, με το ρόλο της εγωκεντρικής πριγκίπισσας. Στη συνέχεια, κατέρριψε το ρεκόρ της Ατζελίνα Λοβ και έγινε η μακροβιότερη Πρωταθλήτρια Γυναικών. Τον Απρίλιο έχασε τον τίτλο από τη Μίκι Τζέιμς και απέτυχε να το ξανακερδίσει σε διάφορες περιπτώσεις. Τον Νοέμβριο του 2011, έγινε Ομαδική Πρωταθλήτρια Γυναικών μαζί με την Γκέιλ Κιμ και έχασε το πρωτάθλημα τον Μάρτιο του 2012. Τον Αύγουστο στο Hardcore Justice, η Μάντισον Ρέιν νίκησε τη Μις Τέσμακερ και έγινε η νέα πρωταθλήτρια γυναικών. Σύντομα, η Ρέιν έχασε το πρωτάθλημα από τη Τεσμάκερ. Έπειτα, προσπάθησε να ξανακερδίσει τον τίτλο, αλλά δεν τα κατάφερε. Αφού έλειπε για μήνες, επέστρεψε τον Δεκέμβριο του 2013 με ρόλο συμπαθητικό στο κοινό. Η Μάντισον Ρέιν άρχισε κόντρα με την Γκέιλ Κιμ και την νίκησε κατακτώντας το Γυναικείο Πρωτάθλημα για πέμπτη φορά. Έπειτα, συμμάχησε ξανά με την Βέλβετ Σκάι. Όταν η Αντζελίνα Λοβ επέστρεψε στο TNA, μαζί με την Σκάι της ζήτησαν να μπει στην ομάδα Beautiful People, όπως παλιά. Η Ρέιν αρνήθηκε και σύντομα άρχισε κόντρα με την Λοβ και την Σκάι, οι οποίες της επιτέθηκαν. Τον Απρίλιο η Ρέιν έχασε το πρωτάθλημα της απο την Λοβ. Rayne Drop (Inverted overdrive) Arm drag Calf kick Diving crossbody Headscissors takedown Scissor Stomp (Push up facebuster) Jawbreaker Swinging neckbreaker Γυναικείο Πρωτάθλημα TNA (5 φορές) Ομαδικό Πρωτάθλημα Γυναικών (TNA) (2 φορές) Προσωπική ιστοσελίδα Προφίλ στο AllWrestling.com